Star Wars: Η Δύναμη Ξυπνάει

Πλοκή

Περίπου τριάντα χρόνια μετά την καταστροφή του δεύτερου Άστρου του Θανάτου, (Τhe Death Star), ο Λουκ Σκαϊγουώκερ, (Luke Skywalker), ο τελευταίος Τζεντάι, (Jedi), έχει εξαφανιστεί. Το Πρώτο Τάγμα, (The First Order), ο διάδοχος της πρώην Γαλαξιακής Αυτοκρατορίας, (Galactic Empire), και η Αντίσταση, (The Resistance), ένας στρατιωτικός οργανισμός που έχει την υποστήριξη της Δημοκρατίας (The Republic), και διοικείται από την δίδυμη αδελφή του Λουκ, την Στρατηγό Λέια Οργκάνα, (Leia Organa), χτενίζουν όλο τον Γαλαξία για να τον βρουν.
Σ' ένα χωριό στον πλανήτη Τζακού, ο πιλότος της Αντίστασης Πο Ντάμερον (Poe Dameron) βρίσκει τον δημογέροντα, Λορ Σαν Τέκα (Lor San Tekka), για να πάρει έναν χάρτη με μέρος των συντεταγμένων για την τοποθεσία όπου βρίσκεται ο Λουκ. Στρατιώτες στόρμτρουπερ του Πρώτου Τάγματος, υπό τις διαταγές του μυστηριώδους Κάιλο Ρέν (Kylo Ren) εισβάλουν στο χωριό, το καταστρέφουν, σκοτώνουν τους άμαχους και αιχμαλωτίζουν τον Πο. Το ανδροειδές του Πο όμως, το BB-8, διαφεύγει με τον χάρτη κρυμμένο στην μνήμη του, και περιπλανιέται ώσπου το σώζει από αιχμαλωσία μια ρακοσυλλέκτρια, η Ρέι (Rey). 
Ενώ ο Ρεν χρησιμοποιεί τη Δύναμη (Force) στο μυαλό του Πο για να μάθει πού είναι το BB-8, ο στόρμτρουπερ FN-2187, σοκαρισμένος από την σφαγή του χωριού, αποφασίζει να λιποτακτήσει και ελευθερώνει τον Πο για να πιλοτάρει ένα σκάφος διαφυγής. Κλέβουν ένα μαχητικό σκάφος TIE, (T. I. E), το οποίο έπειτα από καταδίωξη συντρίβεται στον Τζακού και ο στόρμτρουπερ, που ο Ντάμερον ονοματίζει "Φιν", (Finn), φαίνεται να είναι ο μόνος επιζών. Ο Φιν βρίσκει την Ρέι με τον BB-8 και τους λέει ψέματα πως είναι μέλος της Αντίστασης. Το Πρώτο Τάγμα τους εντοπίζει σε ένα χωριό και εξαπολύει αεροπορική επίθεση, αναγκάζοντας την Ρέι, τον Φιν και το BB-8 να κλέψουν ένα σαράβαλο, που δεν είναι άλλο από το Μιλένιουμ Φάλκον (Millennium Falcon), και να διαφύγουν από τον πλανήτη. Το Μιλένιουμ Φάλκον στη συνέχεια κάνει μια εντυπωσιακή  καταδίωξη με αντίπαλους στρατιώτες του Πρώτου Τάγματος. 
Το Φάλκον (Falcon) παθαίνει βλάβη και μένει μετέωρο στο διάστημα. Όσο η Ρέι κάνει επισκευές, τους βρίσκει ο Χαν Σόλο (Han Solo) και ο Τσουμπάκα, (Chewbacca), οι οποίοι είχαν βάλει πομπό στο παλιό τους σκάφος για να το ξαναβρούν. Ο Χαν τους εξηγεί πως ο Λουκ προσπάθησε να ξαναφτιάξει το Τάγμα των Τζεντάι (The Jedi Order), μετά τη Μάχη του Έντορ, αλλά ένας μαθητής του γύρισε στη Σκοτεινή πλευρά της Δύναμης και έγινε ο Κάιλο Ρεν, καταστρέφοντας όλα όσα έχτισε ο Λουκ. Ο Λουκ εξαφανίστηκε, ψάχνοντας τον χαμένο πρώτο Ναό των Τζεντάι. Στην Βάση Στάρκιλερ, (Star killer Base), έναν πλανήτη ο οποίος μετατράπηκε σε υπερόπλο ικανό να καταστρέψει ολόκληρα ηλιακά συστήματα, ο Ρεν ακούει από τον Ανώτατο Ηγέτη Σνόουκ (Supreme Leader Snoke) πως για να καταβάλει το κάλεσμα της φωτεινής πλευράς της Δύναμης, πρέπει να σκοτώσει τον πατέρα του, τον Χαν Σόλο (Han Solo). Το πλήρωμα του Φάλκον (Falcon) φτάνει στον πλανήτη Τακοντάνα και βρίσκει την Μαζ Κανάτα, (Maz Kanata), η οποία μπορεί να βοηθήσει το BB-8 να φτάσει στην Αντίσταση. Όμως ο Φιν, που ο μόνος σκοπός του ήταν να ξεφύγει από το Πρώτo Τάγμα, αποφασίζει να εγκαταλείψει την ομάδα. Η Ρέι, προσπαθώντας να του αλλάξει γνώμη, νιώθει κάτι να την καλεί. Βρίσκει σε μια αποθήκη ένα σεντούκι με το φωτόσπαθο (lightsaber) του Άνακιν Σκαϊγουώκερ (Anakin Skywalker). Μόλις το πιάνει, βλέπει ένα μυστηριώδες όραμα και φεύγει τρομαγμένη, απορρίπτοντας την πρόθεση της Μαζ να της δώσει το φωτόσπαθο.
Το Πρώτo Τάγμα, έχοντας πληροφορηθεί την παρουσία του BB-8, επιτίθεται στον Τακοντάνα. Βλέποντας την επίθεση, ο Φιν επιστρέφει και παίρνει το φωτόσπαθο από την Μαζ. Εν τω μεταξύ, η Βάση Στάρκιλερ καταστρέφει το ηλιακό σύστημα του Χόσνιαν, το οποίο πρόσκειται στην Δημοκρατία, μαζί με τον κυριότερό της πλανήτη, τον Χόσνιαν Πράιμ. Οι κάτοικοι του συστήματος βλέπουν να πλησιάζει μια άγνωστη απειλή. Ο Χαν, ο Τσουμπάκα και ο Φιν αιχμαλωτίζονται αρχικά, όμως απελευθερώνονται με την βοήθεια ενός σμήνους από Αντιστασιακά Μαχητικά X-Wing (Χ Wing) υπό τον Πο, ο οποίος επέζησε από την συντριβή στον Τζακού. Όμως, η Ρέι καταδιώκεται και τελικά αιχμαλωτίζεται από τον Ρεν, ο οποίος την μεταφέρει στην Βάση Στάρκιλερ. Ο Ρεν προσπαθεί να μπει στο μυαλό της Ρέι για να βρει τον χάρτη, μα εκείνη του αντιστέκεται και καταφέρνει να μπει στο δικό του μυαλό. Τότε η Ρέι λέει στον Κάιλο Ρεν ότι ποτέ δεν θα γίνει τόσο δυνατός όσο ο Ντάρθ Βέιντερ. Αφού ο Ρεν φύγει σαστισμένος, η Ρέι δραπετεύει δοκιμάζοντας το κόλπο μυαλού των Τζεντάι (Jedi mind trick) στον φρουρό ώστε να την αφήσει ελεύθερη. Ο Χαν επανενώνεται με την Λέια, όταν μαζί με τον Τσουμπάκα και τον Φιν μεταφέρονται στην βάση της Αντίστασης στον πλανήτη Ντ'Καρ.(D' qaar). Το BB-8 βρίσκει το ανδροειδές R2-D2, (R2 - D2), το οποίο από την ημέρα που εξαφανίστηκε ο Λουκ είναι σε ακίνητη κατάσταση.
Η Βάση Στάρκιλερ ετοιμάζεται να καταστρέψει τον Ντ'Καρ και η Αντίσταση, με βοήθεια του Φιν ο οποίος γνωρίζει την βάση, καταστρώνει ένα σχέδιο διείσδυσης στην επιφάνεια της βάσης και εξουδετέρωσης της ενεργειακής ασπίδας, ώστε τα μαχητικά να μπορέσουν να επιτεθούν στο αδύναμο σημείο του υπερόπλου. Χρησιμοποιώντας το Φάλκον, (Falcon), ο Χαν, ο Τσουμπάκα και ο Φιν μπαίνουν στη βάση, χαμηλώνουν τις ασπίδες και ξαναβρίσκουν την Ρέι. Όμως το σμήνος των X-Wing δεν μπορεί να διαπεράσει το όπλο, έτσι ο Χαν και ο Τσουμπάκα τοποθετούν εκρηκτικά για να καταστρέψουν την ασπίδα. Εκεί, ο Χαν βρίσκει τον γιο του, Ρεν, τον αποκαλεί με το κανονικό του όνομα, Μπεν, (Ben), και προσπαθεί να τον πείσει να εγκαταλείψει την σκοτεινή πλευρά. Ο Ρεν όμως, αν και συγκρούονται τα αισθήματά του, σκοτώνει (kills) τον πατέρα του. Ο Τσουμπάκα, οργισμένος, πυροβολεί και τραυματίζει τον Ρεν και πυροδοτεί τα εκρηκτικά. Τα X-Wing χτυπούν το όπλο, ξεκινώντας μια αλυσιδωτή αντίδραση που αρχίζει να καταστρέφει την Βάση Στάρκιλερ.
Ο Ρεν, αν και τραυματισμένος, κυνηγά τον Φιν και την Ρέι στην επιφάνεια. Ρίχνει την Ρέι αναίσθητη πετάγοντάς την με την Δύναμη. Ο Φιν βγάζει το φωτόσπαθο του Άνακιν Σκαϊγουώκερ για να τον αντιμετωπίσει, αλλά τραυματίζεται σοβαρά. Ενώ ο Ρεν τραβά το φωτόσπαθο με την Δύναμη, αυτό καταλήγει στα χέρια της Ρέι και αρχίζει μια μονομαχία μεταξύ τους. Η Ρέι αρχικά χάνει, μα όταν ο Ρεν την στριμώχνει και προσφέρεται να την διδάξει αν έρθει με το μέρος του, η Ρέι συγκεντρώνεται στην Δύναμη και τελικά νικά τον αποδυναμωμένο Ρεν. Καταφέρνει να μπει στο Φάλκον (Falcon) μαζί με τον Φιν και τον Τσουμπάκα, ξεφεύγοντας από τον πλανήτη, προτού τα πάντα εκραγούν. Στο μεταξύ ο Σνόουκ διατάζει τον Στρατηγό Χαξ να εκκενώσει την βάση και να του φέρει τον καταβεβλημένο Ρεν, πριν την έκρηξη. Στον Ντ'Καρ, η Αντίσταση γιορτάζει τη νίκη της, ενώ η Λέια, ο Τσουμπάκα και η Ρέι θρηνούν τον θάνατο του Χαν. Εκείνη την στιγμή, το R2-D2 ξυπνά και αποκαλύπτει το κομμάτι του χάρτη που συμπληρώνει αυτό που έχει το ΒΒ-8. Αφήνοντας τον ακόμη αναίσθητο Φιν στο ιατρείο της βάσης, η Ρει παίρνει το Φάλκον (Falcon) μαζί με τον R2-D2 και τον Τσουμπάκα. Η Ρέι, ακολουθώντας τον χάρτη φτάνει σε ένα νησί στον ωκεανό ενός μακρινού πλανήτη, όπου βρίσκει ερημίτη τον Λουκ και του προσφέρει πίσω το φωτόσπαθο του πατέρα του.